Under Salazar-regimet ble RTP i stor grad brukt som talerør for myndighetene. Et kjent eksempel er RTP1s nyhetssending fra 20. juli 1969 – månelandingsdagen. I stedet for å åpne sendingen med nyheter om verdensbegivenheten, skal kanalen i stedet ha sendt en reportasje med president Américo Thomaz som åpnet en betongfabrikk. Kanalen viste imidlertid selve månelandingen direkte senere på kvelden og natten.